Traceroute - Using RAW Socket & UDP - CodeProject 12,820,108 members (25,106 online)
60.5K views3.9K downloads46 bookmarked
n_janardhanan7-Dec-07 2:08 Very good one Mr. Vinod... Keep it up.... Last Visit: 31-Dec-99 19:00 Last Update: 25-Mar-17 16:47Refresh1 Demovering. - Solidariteit WêreldSolidariteit Wêreld
Tuis › Artikels › Arbeidsreg › Demovering.
Artikel 186(2)(a) van die Wet op Arbeidsverhoudinge laat effektiewelik ʼn werkgewer toe om ʼn werknemer te demoveer, mits die demovering geskied op ʼn billike manier.
Die vraag wat onwillekeurig ontstaan is wat behels ʼn billike demovering?
Selfs voor die bostaande vraag beantwoord kan word moet die vasstelling gemaak word wat presies behels ʼn demovering. ʼn Demovering ontstaan wanneer die werkgewer ʼn werknemer se vergoedingspakket, verantwoordelikheid of status by die werkgewer wesenlik verlaag.
Gevolglik sal klein veranderings nie noodwendig ʼn demovering daar stel nie, bv. indien ʼn werkgewer jou werksomstandighede ʼn klein bietjie afwaarts verander sal dit nie demovering aktiveer nie.
Indien die werkgewer wel jou salaris drasties verminder (sonder goeie rede) of jou funksies bykans in totaal weg neem dan sal dit ʼn onbillike demovering wees wat aangeveg kan word in die Kommissie vir Versoening, Bemiddeling en Arbitrasie (KVBA).
Daar is wel gevalle waar ʼn demovering billik is en gaan gewoonlik gepaard met ʼn poging om ontslag te vermy. So sal ʼn demovering tydens ʼn afleggingsproses in ʼn poging om ontslag te vermy, moontlik billik wees. Indien ʼn werkgewer besluit om ʼn sanksie van demovering toe te pas na die verloop van ʼn dissiplinêre verhoor kan dit ook billik wees.
Demovering word in ʼn ernstige lig gesien in ons land, omdat dit die gevolg het dat jou voorwaardes van indiensneming wesenlik verander word, en hoewel so ʼn verandering in terme van die Gemenereg ontoelaatbaar sou wees, word daar nou voorsiening gemaak in terme van die Wet op Arbeidsverhoudinge.
Gevolglik moet werkgewers demovering met versigtigheid hanteer aangesien ʼn onbillike demovering kan lei tot onder andere kompensasie bevele teen die werkgewer.
Werknemers moet egter ook nie sonder meer aanvaar dat ʼn demovering altyd onbillik sal wees nie aangesien daar verskeie voorbeelde van billike demovering in ons reg bestaan.
Dit sal dus vir lede van Solidariteit goeie waarde bied om enige afwaartse verandering in hul salaris, funksie of status so gou doenlik met Solidariteit te bespreek om die billikheid al dan nie te oorweeg.